ΔΗΜΟΣ ΑΓΙΑΣ ΒΑΡΒΑΡΑΣ

 *Γραφείο Τύπου*

 **ΔΕΛΤΙΟ ΤΥΠΟΥ  *21/10/2024***

***«Δάσος βαθύ και σκοτεινό: Ένα υπέροχο έργο παρακολουθήσαμε, από τους υπέροχους σπουδαστές της Δραματικής μας σχολής»***

Στα πλαίσια των «Γιορτών Πόλης» του Δήμου Αγ. Βαρβάρας, η Ανώτερη δραματική σχολή του Δήμου «Ιάκωβος Καμπανέλλης» και οι σπουδαστές του Β´ έτους, παρουσίασαν το ρεαλιστικό έργο «Δάσος βαθύ και σκοτεινό» του Αμερικάνου συγγραφέα Νηλ Λαμπιούτ στο γεμάτο από κόσμο κινηματοθέατρο Γ. Ρίτσος το βράδυ της Κυριακής.

Με μαεστρικό τρόπο, οι σπουδαστές της σχολής, υπό την καθοδήγηση του καθηγητή τους Μάξιμου Μουμούρη, απέδωσαν το έργο του Λαμπιούτ, όπου δύο αδέλφια, η Μπέτυ και ο Μπόμπι, συναντιούνται μετά από τέσσερα χρόνια, μια νύχτα , σε ένα σπίτι στο δάσος μέσα στην καταιγίδα. Αφορμή μια μετακόμιση. Κατά την διάρκεια όμως αποδεικνύεται ο πραγματικός λόγος είναι άλλος και πολύ πιο σοβαρός.

Ο συγγραφέας Νηλ Λαμπιούτ, δημιουργεί έναν κόσμο σασπένς και οικογενειακών τραυμάτων παράλληλα και δεξιοτεχνικά, φανερώνοντας σταδιακά μέσα σε ένα βράδυ το παρελθόν και τα οικογενειακά απωθημένα του μαζί με το παρόν και την επιτακτικότητα του δυστυχήματος που κρύβει η Μπέτυ.

Ένα έργο που μιλάει για την αλήθεια που δεν λέγεται στην ώρα της και για την βαθειά αλλά και σκληρή αδελφική αγάπη. Ένα έργο, που ήταν τυχεροί, όσοι το παρακολούθησαν να αποδίδεται στο Κινηματοθέατρο Γ.Ρίτσος, μέσα από το ταλέντο και τη σπουδή των “δευτεροετών” της σχολής μας!
Συγχαρητήρια παιδιά, συγχαρητήρια Μάξιμε!!